cyanic-selkie/wikianc huggingface dataset:
பெல்லம்பள்ளி கொல்லி மாரியம்மன் கோயில்
பெல்லம்பள்ளி கொல்லி மாரியம்மன் கோயில் தமிழ்நாட்டில் கிருஷ்ணகிரி மாவட்டம், பெல்லம்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சூரியச் சின்னங்கள்
சூரியச் சின்னம் என்பது சூரியனைக் குறிப்பதற்காகப் பயன்படும் ஒரு குறியீடு ஆகும். உளப்பகுப்பாய்வு, குறியியல், சோதிடம், சமயம், தொன்மவியல், குறிசொல்லல், மரபுச் சின்னவியல் போன்ற துறைகளில் சூரியச் சின்னங்கள் பயன்படுகின்றன. சூரியச் சின்னங்கள் பல்வேறு வடிவங்களைக் கொண்டவையாக உள்ளன.
மையத்தில் புள்ளியைக் கொண்ட வட்டம்
வட்டமொன்றின் மையத்தில் புள்ளியைக் கொண்ட குறியீடு சூரியனைக் குறிக்கப் பயன்படுவது உண்டு. இது வானியல், சோதிடம் ஆகிய துறைகளில் சூரியனைக் குறிக்கப் பயன்படுகின்றது. பண்டை எகிப்து மொழியில் சூரியனைக் குறிக்கும் "ரா" என்பதன் குறியீடும் இதுவே. பழங்காலச் சீன மொழியில் சூரியன், பகல் என்பவற்றைக் குறிக்கும் குறியீடும் இது போன்றதே. எனினும் தற்காலத்தில் இது சதுரவடிவம் கொண்டதாக மாறிவிட்டது.
சூரியச் சிலுவை
"சூரியச் சிலுவை" அல்லது "சூரியச் சில்லு" எனப்படும் சூரியச் சின்னம் ஒரு வட்டத்தை நான்காகப் பிரிக்குமாறு அதற்குள் ஒன்ன்றுக்கொன்று செங்குத்தாக வரையப்பட்ட இரண்டு கோடுகளைக் கொண்டதாக இருக்கிறது. இந்த நான்கு பிரிவுகள் நான்கு பருவகாலங்களைக் குறிப்பதாகக் கருதப்படுகிறது.
சுவசுத்திக்கா
சுவசுத்திக்காவை "சூரியச் சிலுவை" சின்னத்திலிருந்து இருந்து உருவாக்க முடியும். சில வேளைகளில் இது சூரியச் சின்னமாகப் பயன்படுகின்றது. எனினும் பல பண்பாடுகளில், இது பிற பொருள்களைக் குறிக்கும் குறியீடுகளாகவும் பயன்படுவது உண்டு. இந்து, பௌத்தம், சமணம் ஆகிய சமயங்களில் இது வேறு பொருள் குறிக்கின்றது.
எண்முனை விண்மீன்
பெரும்பாலும் நாற்படிச் சமச்சீருடன் கூடிய என்முனை விண்மீன் வடிவங்கள் சூரியனைக் குறிக்கின்றன. இவ்வடிவங்கள், உடுமுர்ட்டியா, மோர்டோவியா, மாரி எல், சுவாசியா போன்ற உருசிய நாட்டின் உட்பிரிவுகளின் கொடிகளில் சூரியனைக் குறிக்கும் குறியீடாகப் பயன்படுகின்றன. இதே பொருள் குறிக்கும் வகையில் இச் சின்னம் 1959 - 1963 காலப் பகுதி ஈராக்கின் கொடியிலும் அமைந்திருந்தது. பண்டைக்காலத்தில் ஊராலியப் பழங்குடியினர் தமது குறியீடாக இதனைக் கொண்டிருந்தனர்.
இரட்டைச் சூரியச் சிலுவை
வட்டமொன்றை எட்டுப் பாகங்களாகப் பிரிக்கும் வகையில் நான்கு குறுக்குக் கோடுகளைக் கொண்ட குறியீடு இது. எட்டு ஆரைக்கால்கள் கொண்ட சில்லின் வடிவம் கொண்டது. இதுவும் சூரியனைக் குறிக்கும் ஒரு சின்னம் ஆகும்.
முச்சுருளி
மூன்று சுருளிகள் ஒன்னுடன் ஒன்று பிணைந்த அமைப்பைக் கொண்டவையே முச்சுருளி வடிவங்கள். சில முச்சுருளி வடிவங்கள் சூரியனைக் குறிப்பதற்கான குறியீடுகளாகப் பயன்படுகின்றன. உருசியாவின் உட்பிரிவுகளில் ஒன்றான இங்குசேத்தியக் குடியரசின் கொடியில் காணப்படும் முச்சுருளி வடிவம் சூரியனைக் குறிக்கிறது.
உரோசாவிதழுரு
உரோசாப்பூவின் இதழ்களைக் காட்டுவதாகக் கூறப்படும் ஆறு இதழ்களுடன் அமைந்த இந்த உரோசாவிதழுரு என்னும் வடிவம், அங்கேரியில் ஒரு சூரியச் சின்னமாகவும், ஒரு அழகூட்டல் கூறு ஆகவும் பயன்படுகிறது. இதே சின்னம், சிலேவியப் பகுதிகளில் வியாழனைக் குறிக்கிறது. இது பல்வேறு பாரம்பரியக் கலைகளிலும், பண்டைய கட்டிடக்கலையிலும் அலங்காரக் கூறாகப் பயன்பட்டது. பொதுவாக இச்சின்னம் அரசியல் தொடர்புகள் அற்ற பாரம்பரியச் சின்னமாகவே கருதப்பட்டாலும், எசுப்பானியாவின் தன்னாட்சியுடன் கூடிய அசுட்டூரியாசுப் பகுதியில் சில தேசியவாத இயக்கங்கள் இதனைத் தமது சின்னமாகப் பயன்படுத்துகின்றன.
சூரிய வட்டம்
வட்டமொன்று மூன்று குறுக்குக் கோடுகளால் ஆறு பகுதிகளாகப் பிரிக்கப்படும் வகையில் அமைந்த வடிவமே சூரிய வட்டம் எனப்படுகிறது. சிலாவியப் பகுதியில் சூரியச் சின்னமாகப் பயன்படும் இக் குறியீடு இசுபுருச் சிலைகளிலும் காணப்படுகிறது. அச் சிலைகளில் இது போர்க் கடவுளான சுவாந்தவிட்டைக் குறிப்பதாகக் கூறப்படுகின்றது.
முக்கோணக் கதிர்கள்
வட்டமான நடுப் பகுதியையும், அதிலிருந்து விரிந்து செல்வதுபோல் வரையப்பட்ட முக்கோண வடிவக் கதிர்களையும் கொண்ட குறியீடுகள் சூரியனின் சின்னமாகப் பயன்படுகின்றன. இவ்வாறான சூரியச் சின்னங்களில் கதிர்களின் எண்ணிக்கை மாறுபடுவது உண்டு. கதிர்கள் நேரான, வளைந்த, அல்லது அலைவடிவிலான முக்கோணங்களாக அமைவது உண்டு. பண்டைய மெசொப்பொத்தேமியாவின் சாமாசு என்னும் சூரியக் கடவுளைக் குறிக்கும் சின்னத்தில் நான்கு நேர் முக்கோணங்களும், அவற்றின் இடையே அமைந்த நான்கு அலைவடிவ முக்கோணங்களும் கதிர்களைக் குறிக்க வரையப்பட்டுள்ளன. உருகுவே, கிரிபாட்டி ஆகிய நாடுகளின் கொடிகளிலும், ஆர்சென்டீனாக் கொடியின் சில வகைகளிலும், ஐரியப் பாதுகாப்புப் படையினரின் தொப்பியில் உள்ள சின்னத்திலும் இவ்வகையான கலப்பு வடிவங்களைக் காணலாம். சீனக் குடியரசு, கசாக்கிசுத்தான், நேபாளம் ஆகிய நாடுகளின் கொடிகளில் நேர் முக்கோணங்களால் அமைந்த சூரியச் சின்னங்கள் உள்ளன. கிர்கிசுத்தான் கொடியில் அலைவடிவக் கதிர்களுடன் கூடிய சூரியன் உள்ளது. பிலிப்பைன்சு நாட்டுக் கொடியில் கதிர்கள் நடுவில் இருந்து விரிந்து செல்வதுபோல் அமைந்துள்ளன.
தமிழர் அரசியலில் சூரியச் சின்னங்கள்
இந்தியாவிலும், இலங்கையிலும் தமிழர் அரசியலில் அண்மைக் காலத்தில் சூரியச் சின்னம் முக்கியத்துவம் பெற்றுள்ளது. இச் சின்னங்கள் உதய சூரியனைக் குறிப்பதாக அமைந்துள்ளன.
தமிழ் நாடு
1957 ஆம் ஆண்டுக்குப் பின்னர் தமிழ் நாட்டில் திராவிட முன்னேற்றக் கழகம் தனது தேர்தல் சின்னமாக உதய சூரியனை ஏற்றுக்கொண்டது. மலைகளுக்கு இடையில் இருந்து சூரியன் உதிப்பது போல் அமைந்த சின்னம் அது. அரைவட்ட வடிவத்திலிருந்து கதிர்கள் விரிந்து செல்வது போன்ற அமைப்புக் கொண்டது திமுகவின் உதய சூரியன் சின்னம்.
இலங்கை
இலங்கையில் மூன்று தமிழ் அரசியல் கட்சிகள் சேர்ந்து தமிழர் கூட்டணியை உருவாக்கியபோது அதன் சின்னமாக உதய சூரியன் தெரிவு செய்யப்பட்டது. உதய சூரியன் அக் கட்சியின் தேர்தல் சின்னமாக மட்டுமன்றி அதன் கொடியிலும் உதய சூரியன் பெரிய அளவில் பொறிக்கப்பட்டிருந்தது. இச்சின்னம் அரை வட்டத்திலிருந்து கதிர்கள் செல்வதுபோல் அமைந்தது. இதன் கதிர்கள் முக்கோண வடிவில் அமைந்தவை.
இவற்றையும் பார்க்கவும்
பகுப்பு:குறியியல் பகுப்பு:சின்னங்கள்
படைப்பாக்கப் பொதுமங்களின் உரிமங்கள்
புலமைச் சொத்துக்களை இணையத்திலும் வேறு வடிவங்களிலும் பகிர்வதற்காக படைப்பாக்கப் பொதுமங்கள் அமைப்பினால் உருவாக்கப்பட்ட உரிம ஒப்பந்தங்கள், படைப்பாக்கப் பொதுமங்களின் உரிமங்கள் எனப்படுகிறன.
படைப்பாக்கப் பொதுமங்கள் அமைப்பானது பல்வேறு தேவைகளுக்கும் பயன்படக்கூடிய வகையில் வெவ்வேறு வகையான ஆறு உரிம ஒப்பந்தங்களை தயாரித்து வழங்கியிருக்கிறது. அவ்வாறு உரிமங்களும் படைப்பாக்கப் பொதுமங்களின் உரிமங்கள் என அழைக்கப்படுகிறன.
மூல உரிமங்கள்
இந்த உரிமங்களின் துல்லியமான கட்டளைகள் அவற்றின் வெளியீடு பொறுத்து சற்று வேறுபடுகின்றன.
ஆறு முதன்மை உரிமங்கள்
ஆக்கப்பணி ஒன்றினை படைப்பாக்கப் பொதுமங்கள் உரிமைப்படி வழங்கும்போது தெரிவு செய்யப்படக்கூடிய முதன்மையான ஆறு உரிம ஒப்பந்த வகைகளும் கீழே பட்டியலிடப்படுகின்றன. குறைந்த கட்டுப்பாடுகள் கொண்ட உரிமத்தில் இருந்து கூடிய கட்டுப்பாடுகள் கொண்டது வரை இவை வரிசைப்படுத்தப்பட்டுள்ளன.
! இலட்சனை !! விவரணம் !! சுருக்கப் பெயர்
குறிப்பிடுதல் (by)
படைப்பாக்கப் பொதுமங்கள் வழங்கும் ஒப்பந்தங்களில் இதுவே கட்டுப்பாடுகள் குறைந்த ஒப்பந்தமாகும். இவ்வொப்பந்தத்தின் படி நீங்கள் உங்கள் ஆக்கத்தினை வழங்கும்போது, உங்கள் ஆக்கத்தில் மாற்றங்கள் செய்ய, பயன்படுத்த, அதனை அடிப்படையாகக்கொண்டு புதிய ஆக்கங்களை உருவாக்க அனைவருக்கும் உரிமை உண்டு. அத்தோட்டு உங்கள் ஆக்கத்தினை அல்லது மாற்றங்கள் செய்யப்பட்ட புதிய ஆக்கத்தினை வர்த்தக நோக்கங்களுக்காக பயன்படுத்தவும் அனுமதி உண்டு. உங்கள் ஆக்கத்தினை எது வேண்டுமானாலும் செய்யமுடியும். ஆனால் என்ன செய்தாலும் உங்கள் பெயரை குறிப்பிட்டாகவேண்டும். அதுவே இந்த ஒப்பந்தத்தின் ஒரேயொரு கட்டுப்பாடு.
சுருக்கமாக
ஒப்பந்த உரை
குறிப்பிடுதல் - அதே மாதிரிப் பகிர்தல் (by-sa)
இந்த ஒப்பந்தமானது உங்கள் ஆக்கப்பணியினை மாற்ற, திருத்த, அதனை அடிப்படையாகக்கொண்டு புதிய ஆக்கங்களை உருவாக்க என்று சகலதிற்கும் மற்றவரை அனுமதிக்கிறது. புதிய ஆக்கத்தினை வர்த்தக நோக்கங்களுக்காகவும் பயன்படுத்த முடியும். ஆனால், அவ்வாறு பகிரப்படும் வேளையில் உங்கள் ஆக்கமோ அல்லது அதனை அடிப்படையாககொண்டு உருவாகும் புதிய ஆக்கமோ உங்கள் பெயரை கட்டாயம் குறிப்பிடவேண்டும். அத்தோடு நீங்கள் பயன்படுத்திய உரிம ஒப்பந்தத்தை அப்படியே பயன்படுத்தவேண்டும்.
சுருக்கமாக
ஒப்பந்த உரை
குறிப்பிடுதல் - வழிப்பொருளற்ற (by-nd)
உங்கள் ஆக்கப்பணியில் எந்த மாற்றமும் செய்யாமல், உங்கள் பெயரை காட்டாயம் குறிப்பிடும் வரைக்கும் வர்த்தக ரீதியான அல்லது வர்த்தக நோக்கம் அல்லாத எந்த் தேவைக்காகவும் உங்கள் ஆக்கத்தினை மீள விநியோகிக்க, பகிர்ந்துகொள்ள இவ்வொப்பந்தம் அனுமதியளிக்கிறது.
சுருக்கமாக
ஒப்பந்த உரை
குறிப்பிடுதல் - வர்த்தக நோக்கமற்ற (by-nc)
இவ்வுரிமம் வர்த்தக நோக்கம் தவிர்ந்த தேவைகளுக்காக உங்கள் ஆக்கத்தினை திருத்த, வடிவம் மாற்ற, மீள்சுழற்சிக்குட்படுத்த அனுமதிக்கிறது. இந்த ஒப்பந்தத்திலும் உங்கள் ஆக்கத்தினை அடிப்படையாகக்கொண்டு புதிதாக உருவாக்கப்படும் ஆக்கத்தில் உங்கள் பெயர் குறிப்பிடப்பட வேண்டும், வர்த்தக நோக்கங்களுக்கு பயன்படுத்த முடியாது. ஆனால் ஒரேயொரு வித்தியாசம், உங்கள் ஆக்கம் தாங்கியுள்ள உரிம விதிகளுக்கு அமைவாகத்தான் புதிதாக உருவாக்கப்படும் ஆக்கத்தையும் விநியோகிக்கவேண்டும் என்ற கட்டாயம் இல்லை.
சுருக்கமாக
ஒப்பந்த உரை
குறிப்பிடுதல் - வர்த்தக நோக்கமற்ற - அதே மாதிரிப் பகிர்தல்(by-nc-sa)
இந்த ஒப்பந்தம், மற்றவர்கள் உங்கள் ஆக்கத்தை மீள்சுழற்சிக்குட்படுத்த, மாற்றங்கள் செய்ய, தொகுக்க, உங்கள் ஆக்கத்தைனை அடிப்படையாக வைத்து புதிய ஆக்கங்களை செய்ய அனுமதிக்கிறது. ஆனால் மாற்றம்ச் எய்யப்பட்டு வெளியிடப்படும் புதிய ஆக்கம், உங்கள் பெயரை குறிப்பிட வேண்டும் அத்தோடு இதே அனுமதிகளை அப்புதிய ஆக்கமும் வழங்க வேண்டும். மற்றவர்கள் உங்கள் ஆக்கத்தினை தரவிறக்கவும் பகிர்ந்தளிக்கவும் முன்னைய ஒப்பந்தம் போன்றே இதுவும் அனுமதிக்கிறதென்றாலும், உங்கள் ஆக்கத்தில் மாற்றங்கள் செய்ய அனுமதிப்பதே இவ்வொப்பந்தத்தின் சிறப்பு. உங்கள் ஆக்கத்தினை அடிப்படையாகக்கொண்டு புதிதாக உருவாக்கப்படும் ஆக்கங்களும் நீங்கள் வழங்கிய உரிமத்தினடிப்படையிலேயே அமைய வேண்டும் என்பதால் புதிய உருவாக்கங்களையும் வர்த்தகத் தேவைகளுக்காக பயன்படுத்த முடியாது.
சுருக்கமாக
ஒப்பந்த உரை
குறிப்பிடுதல் - வர்த்தகநோக்கமற்ற, வழிப்பொருளற்ற(by-nc-nd)
இதுவே முதன்மையான ஆறு உரிம ஒப்பந்தங்களிலும் கட்டுப்பாடுகள் கூடியதாகும். இது மீள் விநியோகத்தை அனுமதிக்கிறது. இவ்வுரிம ஒப்பந்தம் "இலவச விளம்பர" ஒப்பந்தம் என்றும் அழைக்கப்படுகிறது. ஏனெனில், உங்கள் ஆக்கவேலையை தரவிறக்கவும், மற்றவரோடு பகிர்ந்துகொள்ளவும் இது எல்லோரையும் அனுமதிக்கிறது. ஆனால் பகிரப்படும்போது உங்களது பெயர், உங்களுக்கான தொடுப்பு போன்றவற்றையும் வழங்க வேண்டும். பகிர்பவர்கள் உங்கள் ஆக்கப்பணியில் எந்த மாற்றமும் செய்ய முடியாது. வர்த்தக நோக்கங்களுக்காக பயன்படுத்தவும் முடியாது. மாற்றங்கள் அனுமதிக்கப்படவில்லை என்பதால் இயல்பாகவே உங்கள் ஆக்கத்தினை பகிரும்போது இதே உரிம ஒப்பந்தத்தின் அடிப்படையிலேயே விநியோகம் நிகழும்.
சுருக்கமாக
வெளி இணைப்புக்கள்
பகுப்பு:மென்பொருள் உரிமங்கள் பகுப்பு:கட்டற்ற அறிவு பகுப்பு:பதிப்புரிமை பகுப்பு:கணியச் சட்டங்கள்
Creative Commons
பிரித்தானிய போர்னியோவில் இராணுவ நிருவாகம்
பிரித்தானிய போர்னியோவில் இராணுவ நிருவாகம் (ஆங்கிலம்: British Military Administration of Borneo (BMA); மலாய்: Pentadbiran Tentera British (Borneo)) என்பது 1945 செப்டம்பர் 12-ஆம் தேதி தொடங்கி 1946 சூலை 1-ஆம் தேதி வரையில், சரவாக் மற்றும் வடக்கு போர்னியோ பகுதிகளை பிரித்தானிய இராணுவத்தினர் நிருவாகம் செய்ததைக் குறிப்பிடுவதாகும்.
இரண்டாம் உலகப் போர் முடிவு அடைந்த போது சப்பான் சரண் அடைந்தது. அந்த நிலையில் சரவாக், சபா, லபுவான் பகுதிகளில் நிர்வாக வெற்றிடம் ஏற்பட்டது. அதை நிரப்புவதற்காக ஒரு பாதுகாப்பு நிருவாகம் (Caretaker Government) உருவாக்கப்பட்டது.
அந்த நிருவாகம் தான் பிரித்தானிய போர்னியோவில் இராணுவ நிர்வாகம் எனும் தற்காலிக நிருவாகம் ஆகும்.
பொது
1946-இல் சரவாக் மற்றும் வடக்கு போர்னியோவில் பிரித்தானிய முடியாட்சி நிறுவுவதற்கு இடையில் இந்த நிருவாகம் செயல்பட்டது.
லபுவான் தீவில் போர்னியோவின் பிரித்தானிய இராணுவ நிர்வாகத்தின் தலைமையகம் இருந்தது. அந்தத் தலைமையகம் பெரும்பாலும் ஆத்திரேலிய அரசாங்கத்தின் இராணுவப் படையினரால் (Australian Imperial Force) நிருவகிக்கப்பட்டது.
அந்த நிருவாகத்தின் கீழ் இன்றைய லபுவான், சபா, சரவாக் புரூணை பகுதிகள் இருந்தன. அவற்றுள் சரவாக் மாநிலம் மட்டும் பிரித்தானிய போர்னியோ பொது விவகாரப் பிரிவின் (British Borneo Civil Affairs Unit) கீழ் ஆத்திரேலியர்களால் நிருவகிக்கப்பட்டது.
மேலும் படிக்க
பகுப்பு:பிரித்தானிய போர்னியோ பகுப்பு:இரண்டாம் உலகப் போர்
பிராந்திய ஒட்டுமொத்தப் பொருளாதாரக் கூட்டுறவு
பிராந்திய ஒட்டுமொத்தப் பொருளாதார கூட்டாண்மை (ஆர்சிஈபி) (Regional Comprehensive Economic Partnership) என்பது ஆசிய-பசிபிக் நாடுகளுக்கிடையிலான தடையற்ற பொருளாதார ஒப்பந்தமாகும். இதில் தென்கிழக்கு ஆசிய நாடுகள் கூட்டமைப்பின் ( புரூணை, கம்போடியா, இந்தோனேசியா, லாவோஸ், மலேசியா, மியான்மர், பிலிப்பீன்சு, சிங்கப்பூர், தாய்லாந்து, வியட்நாம் ) பத்து நாடுகள் மற்றும் ஐந்து எஃப்.டி.ஏ கூட்டாளி நாடுகள் ( ஆத்திரேலியா, சீனா, யப்பான், நியூசிலாந்து, தென் கொரியா ) உறுப்பினராக உள்ளன. ஆசியானின் ஆறாவது எஃப்டிஏ கூட்டாளியான இந்தியா, 2019 இல் இந்த ஒப்பந்தத்திலிருந்து விலகியது.
ஆர்சிஈபி பேச்சுவார்த்தைகள் 2012 நவம்பரில் கம்போடியாவில் நடந்த ஆசியான் உச்சி மாநாட்டில் முறையாக தொடங்கின. 2017 ஆம் ஆண்டில், எதிர்பார்புடன் கையொப்பமிட்ட 16 நாடுகளானது (இந்தியா உட்பட) 3.4 பில்லியன் மக்களைக் கொண்டுள்ளன. இவற்றின் மொத்த உள்நாட்டு உற்பத்தி (ஜிடிபி, பிபிபி) 49.5 டிரில்லியன் டாலர், 3.4 பில்லியன் மக்களைக் கொண்டுள்ளன, உலக மக்கள்தொகையில் பாதி மற்றும் உலக மொத்த உள்நாட்டு உற்பத்தியில் 39 சதவீதம்.
உறுப்பினர்
நடு ஆசியாவில் உள்ள நாடுகள் மற்றும் தெற்காசியா மற்றும் ஓசியானியாவில் மீதமுள்ள நாடுகள் போன்ற பிற வெளி பொருளாதார கூட்டளிகளுக்கும் இதில் இணையலாம்.
குறிப்புகள்
பகுப்பு:ஆசியாவின் பொருளாதாரம்
அ. முத்துலிங்கம்
அறிமுகம்
1937 சனவரி 19 ல் இலங்கை யாழ்ப்பாண நகருக்கு அருகாமையில் உள்ள கொக்குவில் கிராமத்தில் பிறந்தவர். அப்பாத்துரை, ராசம்மா தம்பதிகளுக்கு பிறந்த ஏழு பிள்ளைகளில் ஐந்தாமவர் ஆவார். கொக்குவில் இந்துக் கல்லூரியிலும், யாழ்ப்பாணக் கல்லூரியிலும் பயின்ற இவர் கொழும்புப் பல்கலைக்கழகத்தில் அறிவியல் படிப்பை முடித்தபின் இலங்கையில் பட்டயக் கணக்காளராகவும், இங்கிலாந்தின் முகாமைத்துவக் கணக்காளராகவும் பட்டம் பெற்றவர். பணி நிமித்தமாக பல நாடுகளுக்கு பயணித்திருக்கும் இவர் ஏறத்தாழ இருபது ஆண்டுகள் உலக வங்கியிலும், ஐக்கிய நாடுகள் அவையின் OPS பிரிவிலும் முக்கியமான பதவிகளில் பணியாற்றி தற்சமயம் புலம் பெயர்ந்து தன் மனைவி கமலரஞ்சினியுடன் கனடாவில் வசித்து வருகிறார். பிள்ளைகள் இருவர் : சஞ்சயன், வைதேகி. வைதேகியின் மகள் தான் அடிக்கடி இவர் கதைகளில் வரும் அப்சரா.
இலக்கியப் பணிகள்
அ. முத்துலிங்கம், பேராசிரியர் க. கைலாசபதியால் எழுத்துலகுக்கு அறிமுகப்படுத்தப்பட்டவர். இலங்கை தினகரன் சிறுகதைப் போட்டியில் முதல் பரிசு பெற்ற 'அக்கா' சிறுகதையை தலைப்பாகக் கொண்ட இவரின் முதல் தொகுப்பு திரு க. கைலாசபதியின் அணிந்துரையுடன் 1964ல் வெளியானது. நீண்டகால இடைவெளிக்கு பிறகு 1995ல் மறுபடியும் எழுதத் தொடங்கி சிறுகதைகள், கட்டுரைகள், மொழிபெயர்ப்புகள், நேர்காணல்கள், புத்தக மதிப்புரைகள், நாடக, சினிமா விமர்சனங்கள் என்று எழுதி வருகிறார். இருபதுக்கு மேற்பட்ட வெளிநாட்டு ஆங்கில எழுத்தாளர்களுடன் இவர் நடத்திய நேர்காணல் கட்டுரைகள் தொகுப்பாக விரைவில் வெளிவர இருக்கிறது. தற்போது, கனடாவில் பதிவு செய்யப்பட்ட தமிழ் இலக்கியத் தோட்டம் (Tamil Literary Garden) என்னும் அறக்கட்டளை குழுமத்தில் முக்கிய உறுப்பினராக செயலாற்றுகிறார்.
கடந்த இரண்டரை வருடங்களாக, 2015ல் இருந்து ஹார்வார்டு தமிழ் இருக்கை அமைப்பின் உறுப்பினராகச் செயலாற்றுகிறார். 2018 மார்ச் 5ம் தேதி ஹார்வார்டு விதித்த இலக்கான 6 மில்லியன் டொலர்கள் உலகம் முழுவதிலுமிருந்து நன்கொடையாக திரட்டப்பட்டு விட்டதால் தமிழ் இருக்கை உறுதியானது.
நவீன தமிழ் இலக்கியத்திற்கு ஈழத் தமிழ் தந்திருக்கும் முக்கியமான கொடை என்று அ.முத்துலிங்கம் படைப்புகளைச் சொல்லலாம். அவர் கதைகளில் காணப்படுவது வெவ்வேறு தேசங்கள், வெவ்வேறு கலாச்சாரங்கள், வெவ்வேறு மனிதர்கள். ஆனால் தமிழ் வாசகருக்கு அந்நியப்படாமலும், தீவிரம் சிதைக்கப்படாமலும் அப்புனைவுகள் படைக்கப்பட்டிருக்கின்றன. நாம் அறிந்த உலகங்களுக்கு நாம் அறியாத பாதைகளில் அவை எம்மை இட்டுச் செல்கின்றன; பிரமிக்கவைக்கின்றன. அவரின் பார்வை அதிசயமான கூர்மை கொண்டது. வார்த்தைகளே தன்னை வசீகரிப்பதாக, சிந்திக்க வைப்பதாக, ஆட்கொள்ளுவதாகச் சொல்லும் அ.முத்துலிங்கத்தின் எழுத்தும் நம்மை அதேவிதமான பாதிப்புக்கு உள்ளாக்குகிறது.
பிற இணைப்புக்கள்
பகுப்பு:1937 பிறப்புகள் பகுப்பு:ஈழத்து எழுத்தாளர்கள் பகுப்பு:தமிழ் எழுத்தாளர்கள் பகுப்பு:கனேடியத் தமிழ் எழுத்தாளர்கள் பகுப்பு:தமிழ் சிறுகதையாளர்கள் பகுப்பு:வாழும் நபர்கள்
சாவித்திரிபாய் புலே
சாவித்திரிபாய் புலே (Savitribai Jyotirao Phule, 3 சனவரி 1831 – 10 மார்ச் 1897) ஒரு சமூக சீர்திருத்தவாதியும், கவிஞரும் ஆவார். இவர் இந்தியாவின் முதல் பெண் ஆசிரியர் என அழைக்கப்படுகிறார். இவர் தன் கணவர் மகாத்மா ஜோதிராவ் புலேயுடன் (Mahatma Jyotirao Govindrao Phule) இணைந்து, ஆங்கிலேயர் காலத்தில் பெண் உரிமைக்காகவும், கல்விக்காகவும் பாடுபட்டவர். இவர்கள் பெண் கல்விக்காக முதல் பள்ளியை பூனாவிற்கருகிலுள்ள பிடெ வாடாவில் 1848 ஆம் ஆண்டு நிறுவினர்.
சாவித்திரிபாய் புலே பிறப்பின் 186 ஆவது ஆண்டு நிறைவை தேடு பொறி கூகுளானது, ஜனவரி 3, 2017 அன்று  ”கூகுள் டூடுள்” கொண்டு அடையாளப்படுத்திச் சிறப்பித்தது.
வாழ்க்கை
இவர் 1831 இல் மராட்டிய மாநிலத்தில் உள்ள சதாரா மாவட்டத்தில் நைகான் என்னும் சிற்றூரில் விவசாயக் குடும்பத்தில் பிறந்தார். அக்கால வழக்கப்படி இவர் தன் 9 ஆம் வயதில் ஜோதிராவ் புலேவை (13 அகவை) 1840இல் மணந்தார். ஜோதிராவ் புலே தனது துணைவி சாவித்திரிபாயை சாதீய, பெண் ஒடுக்குமுறைக்கு எதிரான போராட்டத்தில் இணைத்துக் கொண்டார். இவர்களுக்குக் குழந்தைகள் இல்லை. ஒரு பிராமண விதவையின் யஸ்வந்த் ராவ் என்ற குழந்தையைத் தத்தெடுத்து வளர்த்தனர்.
கல்விப் பணிகள்
ஜோதிராவ் புலே 1846ஆம் ஆண்டில் ஒரு பள்ளியை தொடங்கி சாவித்திரிபாயுடன் பாத்திமா ஷேக் என்ற பெண்ணையும் சேர்த்து சூத்திரர், தலித் ஆகிய பெண்களுக்குக் கல்வி புகட்டினார். பின்னர் 1848ஆம் ஆண்டு சாவித்திரிபாய் ஆசிரியர் பயிற்சி பெற்றார். மீண்டும் 1848ஆம் ஆண்டு புனேவில் 9 மாணவிகளுடன் ஒரு பள்ளியைத் துவங்கி அதில் சாவித்திரிபாய் தலைமையாசிரியராகப் பணி செய்தார். சுமார் 6 மாதங்களுக்குப் பின் அப்பள்ளி மூடப்பட்டு வேறோர் இடத்தில் பள்ளி தொடங்கப்பட்டது. பழமைவாதிகளும் மேல்சாதியினரும் சாவித்திரிபாய் கல்விப் பணி செய்வதைக் கடுமையாக எதிர்த்தனர். அவர் மீது சேற்றினையும், மலத்தினையும் வீசிப் பல தொல்லைகள் அளித்தனர். தினமும் பள்ளி செல்லும்போது பழைய ஆடைகளை அணிந்து பள்ளி சென்று பின் வேறோர் சேலை அணிந்து கொள்வார். பல துன்பங்களுக்கு இடையில் கல்விப் பணியாற்றினார்.
இறப்பு
1897 இல் ஏற்பட்ட பிளேக்கு தொற்று நோயால் பாதிக்கப்பட்டோருக்கு சிகிச்சையளிப்பதற்காக, சாவித்திரிபாய் புலேயும் அவரது வளர்ப்பு மகனும் மருத்துவருமான யஷ்வந்தும் ஒரு மருத்துவமனையை அமைத்தனர். புனேக்கு அருகிலுள்ள சாசனே மலா (ஹடாப்சர்) என்ற ஊருக்கு வெளியே தொற்றுநோய் பாதிப்புக்கு உட்படாத இடத்தில் அம்மருத்துவமனை இருந்தது. சாவித்திரிபாய் நோயால் பாதிக்கப்பட்டவர்களை அம்மருத்துவமனைக்கு அழைத்துச் சென்று சிகிச்சை பெறச் செய்தார். இப்பணியில் அவருக்கும் நோய்த் தொற்று ஏற்பட்டு மார்ச் 10, 1897 இல் இறந்தார்.
கவிதை நூல்
1892 ஆம் ஆண்டு சாவித்ரிபாய் கல்வியின் தேவை, சாதி எதிர்ப்பு ஆகிய கருத்துகளை வலியுறுத்தும் கவிதைகளான 'கவிதை மலர்கள்' என்ற நூலை வெளியிட்டார்கள்.
சிறப்பு
thumbnail|150px|சாவித்திரிபாய் புலே நினைவு அஞ்சற்தலை பெண் சமூக சீர்திருத்தவாதிகளைச் சிறப்பிக்கும் வகையில், மகாராஷ்டிர அரசு சாவித்திரிபாய் புலேயின் பெயரில் ஒரு விருதினை ஏற்படுத்தியது.
வெளியிணைப்புகள்
பகுப்பு:இந்தியப் பெண்ணியவாதிகள் பகுப்பு:1831 பிறப்புகள் பகுப்பு:1897 இறப்புகள் பகுப்பு:இந்தியாவில் மகளிர் கல்வி பகுப்பு:மகாராட்டிர மக்கள் பகுப்பு:மராத்தி கவிஞர்கள் பகுப்பு:இந்திய சமுதாய மறுமலர்ச்சியாளர்கள் பகுப்பு:இந்தியாவில் பெண்ணியம்
ஜெயந்தி நாகராஜன்
ஜெயந்தி நாகராஜன் (பிறந்த தேதி: மார்ச் 25 1954) என்பவர் ஒரு தமிழக எழுத்தாளர். தமிழில் முதுகலைப் பட்டம் மற்றும் ஆய்வியல் நிறைஞர் பட்டம் பெற்ற இவர் தற்போது மதுரை காமராசர் பல்கலைக்கழகத்தில் “வள்ளியப்பா படைப்புக்களில் வாழ்வியல் அறங்கள்” எனும் தலைப்பில் முனைவர் பட்ட ஆய்வை மேற்கொண்டிருக்கிறார். மதுரை செந்தமிழ்க் கல்லூரியில் உதவிப் பேராசிரியராகப் பணியாற்றி ஓய்வு பெற்றிருக்கும் இவர் பல்வேறு அச்சிதழ்களில் கதை, கவிதை, நேர்காணல்கள் போன்றவற்றை எழுதியிருக்கிறார்.
பிறப்பு
இவர் சென்னை திருவல்லிக்கேணியில் சாரதா, சதாசிவன் ஆகியோருக்குப் பிறந்தார்.
எழுதியுள்ள நூல்கள்
இவர் கதை, கவிதை, நாடகம், வாழ்க்கை வரலாறு போன்ற தலைப்புகளில் சுமார் 40 நூல்களை எழுதியிருக்கிறார்.
பாராட்டுகள்
இவர் தன்னுடைய படைப்புகளுக்காக வரலாற்று எழுத்துச் செம்மல்,எழுத்துச்சுடர் என்கிற சிறப்புப்பட்டங்களையும் பெற்றுள்ளார்.
விருதுகள்
போன்ற விருதுகளையும் பெற்றிருக்கிறார்.
வெளி இணைப்புகள்
பகுப்பு: தமிழக எழுத்தாளர்கள் பகுப்பு:தமிழகப் பெண் எழுத்தாளர்கள் பகுப்பு: 1954 பிறப்புகள் பகுப்பு:மதுரை மக்கள்
மகாநகர் டெலிபோன் நிகம்
மகாநகர் டெலிபோன் நிகம் லிமிடெட் (Mahanagar Telephone Nigam Limited, MTNL) இந்தியாவில் மும்பை மற்றும் தில்லி பெருநகர்ப்பகுதிகளிலும் மொரிசியசிலும் தொலைதொடர்பு சேவைகளை வழங்கும் அரசுத்துறை நிறுவனமாகும். 1992ஆம் ஆண்டில் தொலைதொடர்புச் சேவைகளை பொதுப்பரப்பில் அனுமதிக்கும் வரை மும்பையிலும் தில்லியிலும் முழுநிறை உரிமை பெற்றிருந்தது. இந்திய அரசிற்கு இந்த நிறுவனத்தில் 56.25% பங்குகள் உள்ளன; ஏனையவை பங்குச் சந்தையில் பரவலாக்கப்பட்டுள்ளன. அண்மைய ஆண்டுகளில், இந்திய தொலைத்தொடர்புத் துறையில் நிலவும் போட்டிகளால், எம்டிஎன்எல் தனது சந்தைப் பங்கை இழந்து வருவதோடு நட்டத்திலும் இயங்கி வருகிறது.
நலிவு நிலை
இந்திய அரசின் பொதுதுறை நிறுவனமான இது நலிவடைந்து வருவதால் மூடிவிட 2015ஆம் ஆண்டி அரசு முடிவெடுத்துள்ளது.
வெளி இணைப்புகள்
பகுப்பு:இந்திய தொலைதொடர்பு நிறுவனங்கள் பகுப்பு:1986 நிறுவனங்கள் பகுப்பு:நவரத்னா நிறுவனங்கள் பகுப்பு:இந்திய அரசுத்துறை நிறுவனங்கள் பகுப்பு:இந்திய நிறுவனங்கள்
10 பைசா (இந்திய நாணயம்)
பத்து பைசா என்பது ஒரு நாணய அலகாகும். இதன் மதிப்பு இந்திய ரூபாயில்  1 ⁄ 10 ஆகும். பைசாவின் சின்னம் p. 1957 முதல் 1998 வரை பத்து பைசா நாணயங்களை இந்திய அரசு அச்சிட்டது. ஜூன் 30 2011 அன்று பத்து பைசா நாணயங்கள் செல்லாதவை என அறிவிக்கப்பட்டன.
1957-1963
250px|thumb|வலது|1959 இல் வெளியிடப்பட்ட 10 பைசா காப்பர் நிக்கல் நாணயம் 1957 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் காப்பர் நிக்கல் உலோகத்தால் வெளியிடப்பட்டது. இந்த நாணயம் 4.9 கிராம் எடை கொண்டதாகவும், 23 மில்லி மீட்டர் விட்டம் கொண்டதாகவும், 1.7 மில்லி மீட்டர் தடிமன் கொண்டதாகவும் உள்ளது. 1957-1963 வரை இந்த நாணயங்கள் வெளியிடப்பட்டது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
1968-1971
250px|thumb|வலது|1969 இல் வெளியிடப்பட்ட 10 பைசா காப்பர் பித்தளை நாணயம் 1968 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் காப்பர் பித்தளை உலோகத்தால் வெளியிடப்பட்டது. இந்த நாணயம் 4.3 கிராம் எடை கொண்டதாகவும், 23 மில்லி மீட்டர் விட்டம் கொண்டதாகவும், 1.7 மில்லி மீட்டர் தடிமன் கொண்டதாகவும் உள்ளது. 1968-1971 வரை இந்த நாணயங்கள் வெளியிடப்பட்டது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
1983-1993
1983 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் அலுமினியம் உலோகத்தால் வெளியிடப்பட்டது. இந்த நாணயம் 1.76 கிராம் எடை கொண்டதாகவும், 23.03 மில்லி மீட்டர் விட்டம் கொண்டதாகவும், 1.94 மில்லி மீட்டர் தடிமன் கொண்டதாகவும் உள்ளது. 1983-1993 வரை இந்த நாணயங்கள் வெளியிடப்பட்டது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
1988-1998
1988 இல் இந்திய அரசாங்கம் 10 பைசா நாணயத்தினை வெளியிட்டது. இந்த நாணயம் எக்கு உலோகத்தால் வெளியிடப்பட்டது. இந்த நாணயம் 2 கிராம் எடை கொண்டதாகவும், 16 மில்லி மீட்டர் விட்டம் கொண்டதாகவும், 1.51 மில்லி மீட்டர் தடிமன் கொண்டதாகவும் உள்ளது. 1988 இலிருந்து 1998 வரை இந்த நாணயங்கள் வெளியிடப்பட்டது. இதுவரை வெளியிடப்பட்ட பத்து பைசா நாணயத்தில் குறைவான விட்டம் கொண்ட நாணயமாக வெளியிடப்பட்டதால், மிகவும் சிறிய அளவாக இருந்தது. ஜூன் 30 2011 ஆம் தேதி இந்த நாணயம் செல்லாதது என அறிவிக்கப்பட்டது.
1974 குடும்பம்
அனைவருக்கும் உணவு என்ற நாணயத்தின் வரிசையில் திட்டமிடப்பட்ட குடும்பங்கள் என்ற நாணயம் வெளியிடப்பட்டது. இந்த நாணயத்தின் முன்பகுதியில் மையமாக சிங்க இலட்சனையும் 10 என்ற எண்ணும் பொறிக்கப்பட்டிருந்தது. பின்பகுதியில் குடும்ப கட்டுப்பாடு சின்னமான முக்கோணமும், ஆண் பெண் குழந்தைகளை கைகளில் பிடித்த தம்பதியினரும் பொறிக்கப்பட்டிருந்தார்கள். அவர்களைச் சுற்றி PLANNED FAMILIES:FOOD FOR ALL, नियोजित परिवार:सबको लिए अनाज, 1974 என பொறிக்கப்பட்டிருந்தது.
ஆதாரங்கள்
பகுப்பு:இந்திய நாணயங்கள்
மனோரமா நடித்த தமிழ்த் திரைப்படங்கள்
மனோரமா நடித்த தமிழ்த் திரைப்படங்கள் வரிசை பின்வருமாறு: (இது முழுமையான பட்டியல் அல்ல.)
சுமத்திரா வெண்வயிறு எலி
சுமத்திரா வெண்வயிறு எலி (Montane Sumatran white-bellied rat)(நிவிவென்டர் பிரெட்டர்னசு), சுமத்திரா மலை நிவிவென்டர் என்றும் அழைக்கப்படுகிறது. இது முரிடே குடும்பத்தில் உள்ள கொறிணி சிற்றினமாகும். இது இந்தோனேசியாவின் மேற்கு சுமாத்திரா மலைகளில் உள்ள மலைக்காடுகளில் காணப்படுகிறது.
பகவான்தாசு படேல்
பகவான்தாசு படேல் (Bhagwandas Patel) (பிறப்பு :19 நவம்பர் 1943) இந்தியாவின் குசராத்து மாநிலத்தைச் சேர்ந்த ஒரு நாட்டுப்புறவியலாளர் ஆவார். குசராத்து பழங்குடியின இலக்கிய ஆய்வுகளின் முன்னோடியாக இவர் கருதப்படுகிறார். வாய்மொழி இலக்கியங்களை இலக்கியவியலாளர்களின் கவனத்திற்கு கொண்டுவந்ததில் பகவான்தாசு படேல் முதன்மையானவர். 1995 ஆம் ஆண்டு பிலி என்னும் பழங்குடியின மக்களின் இராமயணக் கதையின் முதற்பதிப்பான பிலி லோகாக்யான்: ரோம் சித்மா நி வரததே எனும் நூலைத் தொகுத்தளித்தார்.
தெர்னாத்தே சுல்தானகம்
தெர்னாத்தே சுல்தானகம் என்பது இந்தோனேசியாவின் ஆகப் பழைய முஸ்லிம் அரசுகளில் ஒன்றாகும். இது பாப் மசூர் மலாமோ என்பவரால் 1257 ஆம் ஆண்டு நிறுவப்பட்டது. சுல்தான் பாபுல்லாஹ் (1570–1583) என்பவரின் ஆட்சிக் காலமே இவ்வரசின் பொற்காலமாகத் திகழ்ந்தது. அக்காலத்தில் தெர்னாத்தே சுல்தானகம் இந்தோனேசியத் தீவுகளின் கிழக்குப் பகுதியின் பெரும் பாகத்தையும் பிலிப்பீன்சின் தென்பகுதியையும் தன்னகத்தே கொண்டிருந்தது. தெர்னாத்தே சுல்தானகம் அக்காலத்தில் உலகிலேயே ஆகக் கூடியளவு கிராம்பு உற்பத்தி செய்யும் இடமாகத் திகழ்ந்ததுடன், 15 ஆம் நூற்றாண்டு முதல் 17 ஆம் நூற்றாண்டு வரையான காலப் பகுதியில் பிராந்திய வல்லரசாகவும் திகழ்ந்தது.
பகவான்தாசு படேல்
மேற்கோள்கள்
பகுப்பு:வாழும் நபர்கள் பகுப்பு:1943 பிறப்புகள் பகுப்பு:குசராத்தின் பண்பாடு
தெர்னாத்தே சுல்தானகம்
குடியேற்ற காலத்துக்கு முற்பட்ட வரலாறு
தொடக்கத்தில் இவ்வரசின் பெயர் காப்பி இராச்சியம் என்றே இருந்தது. பின்னர் இதன் தலைநகரமான தெர்னாத்தே நகரின் பெயரால் பெயர் மாற்றம் பெற்றது. தெர்னாத்தே சுல்தானகமும் இதன் அண்டைய அரசாகிய திடோரே சுல்தானகமும் இணைந்த பகுதியே உலகின் மிக முக்கியமான கிராம்பு உற்பத்திப் பகுதிகளாக இருந்தன. அதன் காரணமாக, இவ்விரு அரசுகளின் ஆட்சியாளர்களே இந்தோனேசியத் தீவுகளிலேயே செல்வம் மிக்கோராயும் வல்லமை பொருந்தியோராயும் விளங்கினர். எனினும் இவ்விரு அரசுகளினதும் செல்வத்திற் பெரும் பகுதி ஒன்றுக்கொன்று போரிடுவதிலேயே வீணாகியது. 19 ஆம் நூற்றாண்டில் ஒல்லாந்தர் மலுக்கு தீவுகளைத் தமது குடியேற்றத்தின் கீழ்க் கொண்டுவந்த வேளையில் தெர்னாத்தே அரசின் சுல்தான்கள் அம்பொன், சுலாவெசி, பப்புவா ஆகியவற்றை உள்ளடக்கிய பேரரசைக் கொண்டிருந்தனர்.
வணிகம் சார் பண்பாட்டைக் கொண்டிருந்ததன் விளைவாக, இப்பகுதில் இசுலாமிய சமயம் பரவிய முதல் இடங்களுள் தெர்னாத்தே அரசும் ஒன்றாகும். சாவகத்திலிருந்தே இங்கு 15 ஆம் நூற்றாண்டில் இசுலாம் பரவியதெனக் கருதப்படுகிறது. தொடக்கத்தில் தெர்னாத்தே அரசின் ஆட்சியாளர் குடும்பத்தினரே இசுலாத்தைத் தழுவிக் கொண்டனர். அதன் பின்னரே சிறிது சிறிதாக ஏனைய மக்களிடம் பரவியது.
தெர்னாத்தே அரச குடும்பம் மன்னர் மர்ஹூம் (1465–1486) ஆட்சி செய்த காலத்திலேயே இசுலாத்தைத் தழுவியது. அவரைத் தொடர்ந்து ஆட்சிக்கு வந்த அவரது மகன் சைனுல் ஆபிதீன் (1486–1500) இசுலாமிய சட்டத்தையே தெர்னாத்தேயின் சட்டமாக்கியதுடன், தன்னுடைய அரசை ஓர் இசுலாமிய சுல்தானகமாக மாற்றினார். அதுவரை கொலானோ (மன்னர்) என அழைக்கப்பட்ட அதன் ஆட்சியாளர், அப்போது முதல் சுல்தான் என அழைக்கப்பட்டார்.
தெர்னாத்தே சுல்தானகத்தின் அதிகாரம் மிக உச்ச நிலையில் இருந்த காலம், பதினாறாம் நூற்றாண்டில் சுல்தான் பாபுல்லாஹ் (1570–1583) ஆட்சி செய்த காலமாகும். அக்காலத்திலேயே இவ்வரசு சுலாவெசியின் கிழக்குப் பகுதியின் பெரும் பாகத்தையும், அம்பொன், செராம் பகுதி, திமோர் தீவு, மிண்டானாவோ தீவின் பெரும் பகுதி, பப்புவா தீவின் பகுதிகள் என்பவற்றைத் தன்னுடைய அதிகாரத்தின் கீழ்க் கொண்டிருந்தது. இவ்வரசு இதனை அடுத்திருந்த திடோரே சுல்தானகத்துடன் அடிக்கடி போரில் ஈடுபட்டது. வரலாற்றாளரான லியொனார்டு அண்டாயாவின் கூற்றின் படி, மலுக்கு தீவுகளின் வரலாற்றில் தெர்னாத்தே சுல்தானகம் திடோரே சுல்தானகத்துடன் "இரட்டைப்" போட்டியைக் கொண்டிருந்தது.
ஐரோப்பியர்
தெர்னாத்தேயில் தங்கிய முதலாவது ஐரோப்பியக் குடியேற்றவாத இனத்தினர் போர்த்துக்கேயரான பிரான்சிசுக்கோ செராயோ என்பவரின் குழுவினர் ஆவர். மலாக்காவிலிருந்து அவர்கள் வெளிச் சென்றிருந்த போது செராம் என்னுமிடத்துக்கு அருகில் அவர்களது கப்பல் உடைந்து போயிருந்த வேளை, உள்ளூர் மக்களால் காப்பாற்றப்பட்டனர். அவர்கள் அவ்வாறு கரையொதுங்கியமையைக் கேள்விப்பட்ட அப்போதைய ஆட்சியாளரான சுல்தான் பயானுல்லாஹ் (1500–1522), அதிகாரம் மிக்க வெளிநாட்டு அரசொன்றுடன் கூட்டுச் சேரும் வாய்ப்பை உணர்ந்து, 1512 இல் அவர்களைத் தெர்னாத்தேவுக்கு வருமாறு அழைத்தார். அத்தீவில் ஒரு கோட்டையைக் கட்டுவதற்குப் போர்த்துக்கேயர் அனுமதிக்கப்பட்டனர். அதன் கட்டுமாணம் 1522 இல் தொடங்கியது. எனினும் அது முதலே தெர்னாத்தேவாசிகளுக்கும் போர்த்துக்கேயருக்கும் இடையில் சிக்கல்கள் எழத் தொடங்கின.
ஐரோப்பாவிலிருந்து வெகு தொலைவில் அமைந்திருந்த ஒரு வெளிக் காவலரண் திக்கற்றிருந்தோரை மட்டுமே கவர்வதாக இருந்தது. அத்தகைய ஒரு மோசமான சூழ்நிலையில், போர்த்துக்கேயர்கள் அத்தீவைக் கிறித்தவமயப்படுத்த முனைந்தமையானது, தெர்னாத்தேவின் முஸ்லிம் ஆட்சியாளருடனான உறவை மோசமடையச் செய்தது. 1535 இல் தெர்னாத்தே சுல்தான் தபரீஜீ போர்த்துக்கேயரால் பதவியிறக்கப்பட்டு கோவாவுக்கு அனுப்பப்பட்டார். அதன் பின்னர் அவரைக் கிறித்தவராக மாற்றி டொம் மனுவேல் என்று பெயரிடப்பட்டது. அவருக்கெதிரான குற்றச்சாட்டுக்கள் நிரூபிக்கப்படவில்லையெனக் கூறிய போர்த்துக்கேயர் அதன் பின்னர் அவரை மீண்டும் ஆட்சியில் அமர்த்துவதற்காகத் தெர்னாத்தேவுக்கு அனுப்பி வைத்தனர். எனினும் அவரது பயணத்தின் இடைவழியில் 1545 ஆம் ஆண்டு மலாக்காவில் அவர் இறந்து விட்டார். எனினும் அவர் அம்பொன் தீவைப் போர்த்துக்கேயரிடம் தாரை வார்த்துவிட்டார். அதன் பின்னர், தெர்னாத்தேயில் ஆட்சியிலிருந்த அதன் சுல்தான் ஹைருன் என்பவரைப் போர்த்துக்கேயர்கள் கொலை செய்தமையைத் தொடர்ந்து, தெர்னாத்தேவாசிகளால் ஐந்து ஆண்டுகள் முற்றுகையிடப்பட்ட போர்த்துக்கேயர்கள் 1575 இல் இவ்வரசை விட்டு முற்றாக வெளியேற்றப்பட்டனர். எனினும் போர்த்துக்கேயர் வசமிருந்த அம்பொன் தீவு மலுக்குவில் போர்த்துக்கேயரின் செயற்பாடுகளுக்குக் களமமைத்தது. சுல்தான் பாபுல்லாஹ் (ஆட்சி 1570–1583) மற்றும் அவரது மகன் சஈது ஆகியோரின் கீழ் இசுலாமிய அரசாகிய தெர்னாத்தே சுல்தானகம் வல்லமை மிக்கதாகவும் போர்த்துக்கேயருக்கு எதிராக, மிகக் கடுமையானதாகவும் விளங்கியமையால் இப்பகுதியில் ஐரோப்பியரின் ஆதிக்கம் வலுவற்றிருந்தது.
1606 இல் எசுப்பானியப் படைகள் முன்னைய போர்த்துக்கேயக் கோட்டையைக் கைப்பற்றியதுடன், தெர்னாத்தே சுல்தானையும் அவரசு பரிவாரத்தையும் மணிலாவுக்கு நாடுகடத்தினர். 1607 இல் மீண்டும் தெர்னாத்தேவுக்கு வந்த ஒல்லாந்தர், தெர்னாத்தேயரின் ஒத்துழைப்புடன் மலாயோ என்னுமிடத்தில் ஒரு கோட்டையைக் கட்டினர். அத்தீவு இரண்டு வல்லரசுகளிடம் பிரிக்கப்பட்டது: எசுப்பானியர்கள் திடோரே அரசுடன் கூட்டுச் சேர்ந்திருந்த அதேவேளை, ஒல்லாந்தர் தெர்னாத்தேயினருடன் கூட்டுச் சேர்ந்தனர். தெர்னாத்தே ஆட்சியாளர்களைப் பொறுத்தவரையில் ஒல்லாந்தர்கள் பயன் மிக்கோராகவும் அல்லது வரவேற்புப் பெறுவோராகவும், திடோரே அரசுக்கும் எசுப்பானியருக்கும் எதிராகப் படைத்துறை வலிமையை வழங்குவோராகவும் இருந்தனர். குறிப்பாகச் சுல்தான் ஹம்சா (1627–1648) என்பவரின் கீழ், தெர்னாத்தே தனது ஆள்புலத்தை விரிவாக்கியதுடன், எல்லைகளிலே தனது அதிகாரத்தை வலுக்கூட்டிக் கொண்டது. சில கலவரங்களை அடக்கியமைக்குப் பரிசாகத் தெர்னாத்தே சுல்தான் ஹம்சாவும், அவரைத் தொடர்ந்து ஆட்சியாளரான அவரது பேரர் சுல்தான் மந்தார் ஷாஹ் (1648–1675) என்பவரும் ஒல்லாந்து கிழக்கிந்தியக் கம்பனிக்குச் (VOC) சில தீவுகளைத் தாரை வார்த்துக் கொடுத்த போதிலும், இவ்வரசினுள் ஒல்லாந்தரின் அதிகாரம் மட்டுப்பட்டதாகவே இருந்தது. 1663 இல் எசுப்பானியர்கள் மலுக்கு தீவுகளைக் கைவிட்டு விட்டனர்.
தெர்னாத்தே அரசை அதன் முன்னைய சிறப்பில் விளங்கச் செய்யவும், மேற்கத்தியரை வெளியேற்றவும் விரும்பிய சுல்தான் சிபோரி (1675–1691) ஒல்லாந்தருடன் போர்ப் பிரகடனம் செய்தார். அதன் விளைவாக, சில ஆண்டுகளில் தெர்னாத்தேயின் அதிகாரம் சுருங்கியதுடன், அவரது அதிகாரத்துக்குட்பட்ட நிலங்களில் பல பகுதிகளை ஒல்லாந்தருக்குக் கொடுக்க வேண்டுமென்று கூறும் அநீதியான ஓர் ஒப்பந்தத்திற் கைச்சாத்திடுமாறு 1683 இல் அவர் நிர்ப்பந்திக்கப்பட்டார். அவ்வொப்பந்தத்தின் காரணமாக, ஒல்லாந்தருடன் சமநிலையில் இருந்த தெர்னாத்தே அரசு, ஒல்லாந்தரின் அதிகாரத்துக்கு உட்பட்ட சிற்றரசாகியது. எனினும், தெர்னாத்தே சுல்தான்களோ அதன் குடிமக்களோ ஒருபோதும் ஒல்லாந்தரின் முழுமையான கட்டுப்பாட்டிற்கு ஆட்படவில்லை.
18 ஆம் நூற்றாண்டில், தெர்னாத்தே அரசு ஒல்லாந்துக் கிழக்கிந்தியக் கம்பனியின் ஆளுநரின் கட்டுப்பாட்டுப் பகுதியாக இருந்தது. அப்போது ஒல்லாந்தர்கள் வடக்கு மொலுக்கா தீவுகளின் முழு வணிகத்தையும் தம் கட்டுப்பாட்டிற் கொண்டுவர முனைந்தனர். 19 ஆம் நூற்றாண்டாகும் போது, வாசனைத் திரவிய வணிகம் பெருமளவு வீழ்ச்சியடைந்தது. அதன் காரணமாக, இப்பகுதி நெதர்லாந்தின் குடியேற்றவாத அரசின் நடுநிலையமாக இருக்கும் தன்மை குறைந்தது. எனினும் வேறொரு குடியேற்றவாத வல்லரசு இப்பகுதியைக் கைப்பற்றுவதைத் தடுப்பதற்காக, ஒல்லாந்தர் தம் ஆதிக்கத்தைத் தக்க வைத்துக்கொண்டனர். 1800 ஆம் ஆண்டு ஒல்லாந்து அரசினால் ஒல்லாந்து கிழக்கிந்தியக் கம்பனி தேசியமயமாக்கப்பட்ட பின்னர், தெர்னாத்தேயானது மொலுக்கா அரசாங்கம் (Gouvernement der Molukken) என்பதன் பகுதியாகியது. 1810 இல் தெர்னாத்தே பிரித்தானியப் படைகளால் ஆக்கிரமிக்கப்பட்ட போதிலும், 1817 இல் ஒல்லாந்தரிடம் கையளிக்கப்பட்டது. 1824 இல் ஹல்மாஹெரா, நியூகினித் தீவின் மேற்குப் பகுதி, சுலாவெசியின் கிழக்குப் பகுதி என்பவற்றை உள்ளடக்கிய குடியேற்றத்தின் (நிருவாகப் பகுதியின்) தலைநகராக இது விளங்கியது. 1867 ஆகும் போது, ஒல்லாந்தராற் கைப்பற்றப்பட்ட நியூகினித் தீவுப் பகுதிகள் அனைத்தும் இக்குடியேற்றத்துடன் இணைக்கப்பட்டன. பின்னர் இதன் பகுதிகள் அனைத்தும் படிப்படியாக அம்பொன் (அம்பொனியா) பகுதியுடன் சேர்க்கப்பட்டு, 1922 இல் அம்பொன் குடியேற்றத்துடன் முற்றாக இணைக்கப்பட்டது.
சுல்தான் ஹாஜி முகம்மது உஸ்மான் (1896–1914) இப்பகுதியில் கலவரங்களைத் தூண்டி விடுவதன் மூலம் ஒல்லாந்தரை வெளியேற்றவிட ஓர் இறுதி முயற்சியை மேற்கொண்டார். அவர் அதில் தோல்வியுற்ற பின்னர் பதவியிறக்கப்பட்டு, அவரது உடைமைகள் ஒல்லாந்தரால் அபகரிக்கப்பட்டன. ஒல்லாந்தரால் பண்டுங் நகருக்கு நாடுகடத்தப்பட்ட அவர் 1927 இல் இறக்கும் வரை அங்கேயே வாழ்ந்தார். 1914 முதல் 1927 வரை தெர்னாத்தே அரியணையில் எவரும் ஆட்சியிலிருக்கவில்லை. அதன் பின்னர் அப்போதைய முடிக்குரிய இளவரசரான இசுக்கந்தர் முகம்மது ஜாபிர் என்பவரைத் தெர்னாத்தேவின் அடுத்த சுல்தானாக, ஒல்லாந்தரின் அனுசரணையுடன் தெர்னாத்தேவின் அமைச்சர்கள் அறிவித்தனர்.
அரசு மரபு
தெர்னாத்தேவை ஆட்சி செய்த அரச மரபும், தெர்னாத்தே சுல்தானகமும் தற்போதும் இருந்தாலும், அவர்கள் தற்காலத்தில் ஆட்சி அதிகாரங்களைக் கொண்டோராக இல்லை. தெர்னாத்தேயின் முதலாவது மன்னர் பாப் மசூர் மலாமோ முதல், 13 ஆம் நூற்றாண்டிலிருந்து இன்று வரை ஒரே அரச மரபினரே தெர்னாத்தே ஆட்சியாளர்களாக இருந்து வருகின்றனர். சுல்தான் கலாநிதி ஹாஜி முளப்பர் II ஷாஹ் 1975 முதல் இதன் சுல்தானாக இருந்து வருகிறார்.
அரண்மனை
தற்போதிருக்கும் தெர்னாத்தே அரண்மனை 1796 இல் கட்டப்பட்டது. இதன் ஒரு பகுதி ஓர் அருங்காட்சியகமாகவும், மறு பகுதி சுல்தானின் இருப்பிடமாகவும் இருந்து வருகிறது. இந்த அருங்காட்சியகத்தில் 1257 முதல் ஆட்சி செய்த தெர்னாத்தே அரச மரபினரின் பொருட்களும், போர்த்துக்கேய மற்றும் ஒல்லாந்தத் தலைக் கவசங்கள், வாட்கள், கவசங்கள், முன்னைய சுல்தான்களின் ஞாபகச் சின்னங்கள் போன்றவை காணப்படுகின்றன.
உசாத்துணை
பகுப்பு:இசுலாமிய சுல்தானகங்கள் பகுப்பு:இந்தோனேசிய வரலாறு பகுப்பு:ஆசியாவின் முன்னாள் நாடுகள்
கனம் ராஜேந்திரன்
கனம் இராசேந்திரன் (Kanam Rajendran) (நவம்பர் 10, 1950) இந்திய பொதுவுடமைக் கட்சியைச் சார்ந்தவர் ஆவார். இவர் 1950 ஆம் ஆண்டு நவம்பர் மாதம் 10 ஆம் நாள் பிறந்தார். இவர் கேரளாவிலுள்ள கோட்டயம் மாவட்டம் வழூர் சட்டமன்ற தொகுதியில் 1982 முதல் 1992 வரை கேரள சட்டப்பேரவைத் தேர்தலில் தொடர்ந்து  இருமுறை  பிரதிநிதித்துவப்படுத்தினார். மார்ச் 2015 இல் இவர் இந்திய பொதுவுடமைக் கட்சியின் கேரளா மாநிலக் குழுவின் செயலாளராகவும் தேர்ந்தெடுக்கப்பட்டார்.
மேர்கோள்கள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:மலையாள அரசியல்வாதிகள் பகுப்பு:கேரள சட்டமன்ற உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள்
நீர்கொழும்புக் கோட்டை
நீர்கொழும்புக் கோட்டை (Negombo Fort) என்பது சிறிய, ஆனால் முக்கியத்துவம் வாய்ந்த கொழும்பைப் பாதுகாக்க போர்த்துக்கேயரால் கட்டப்பட்ட கோட்டையாகும். இது கொழும்பு நகரின் வடக்கிலிருந்து கிட்டத்தட்ட 30 km தூரத்தில் நீர்கொழும்பு நகரில் அமைந்துள்ளது.
அக்காலத்தில் இது கொழும்பு, யாழ்ப்பாணம், காலி ஆகிய கோட்டைகளுக்கு அடுத்து தந்திரோபாய முக்கியத்துவம் பெற்று விளங்கியது. ஆரம்பத்தில் இக்கோட்டை பலவீனமான கட்டமைப்பைக் கொண்டிருந்தது. அதனால் பெப்ரவரி 1640 இல் ஒல்லாந்துப் படைகள் இதைக் கைப்பற்றின. போர்த்துக்கேயர் இதனை மீளவும் தங்கள் வசம் எடுக்க சில முயற்சிகளின் செய்த பின் திசம்பர் 1640 இல் வெற்றி பெற்றனர். அவர்கள் இதனை பலப்படுத்தி, ஒல்லாந்ததினர் சனவரி 1644 இல் மீளக் கைப்பற்றும்வரை பாதுகாத்தனர்.
மேலும் வாசிக்க
பகுப்பு:கம்பகா மாவட்டம் பகுப்பு:இலங்கையில் உள்ள கோட்டைகள் பகுப்பு:இலங்கையின் தொல்லியற்களங்கள்
மெரீசா ஆகிலேரா
மெரீசா ஆகிலேரா (Merissa Aguilleira , பிறப்பு: திசம்பர் 14 1985), மேற்கிந்தியத் தீவுகள் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 33 பெண்கள் ஒருநாள் பன்னாட்டுத் துடுப்பாட்டப் போட்டிகளிலும்,  21  பெண்கள் இருபதுக்கு -20  போட்டிகளிலும்  கலந்து கொண்டுள்ளார். இவர் 2008 -2011 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:மேற்கிந்தியத் தீவுகள் பெண்கள் ஒருநாள் பன்னாட்டுத் துடுப்பாட்ட அணி பகுப்பு:1985 பிறப்புகள் பகுப்பு:வாழும் நபர்கள்
பெரிய இமாலய தேசியப் பூங்கா
பெரிய இமாலய தேசியப் பூங்கா (The Great Himalayan National Park) இந்தியத் தேசியப் பூங்காக்களில் சமீபத்தில் இணைக்கப்பட்ட ஒன்று ஆகும். இது இந்தியாவின் இமாச்சலப் பிரதேசம் மாநிலத்தில் குலு பகுதியில் அமைந்துள்ளது. இந்த தேசியப் பூங்காவானது 1984 ஆம் ஆண்டு உருவாக்கப்பட்டது. இதன் மொத்தப் பரப்பளவு 1,171 சதுர கிலோமீட்டர்கள் ஆகும். இந்த பூங்காவானது கடல் மட்டத்திலிருந்து 1500 முதல் 1600 மீட்டர்கள் உயரத்தில் அமைந்துள்ளது. இந்தப் பூங்காவில் 375-கும் அதிகமான விலக்குகள் இனம் காணப்பட்டுள்ளன. அவற்றில் 31 பாலூட்டி இனங்கள், 181 பறவை இனங்களும் அடங்கும். இந்தப் பூங்காவானது கடுமையான வன விதிகளின் படி பாதுகாக்கப்படுகிறது. இந்திய வனச் சட்டம் 1972 மடி வேட்டையாடுவது தடை செய்யப்பட்டுள்ளது.
உலக பாரம்பரிய சின்னமாகிறது
நீடித்த இயற்கை மற்றும் உயிரியல் பலவகை (Bio - diversity) களைக்கொண்டு அறிவியல் மரங்களின் அடர்த்தி கொண்டு பாதுகாக்கப்படுவதால் இந்த பூங்காவை உலக பாரம்பரிய சின்னமாகச் செய்ய -முயற்சி எடுக்கப்பட்டுள்ளது. இதற்காக மத்திய சுற்றுச்சூழல் அமைச்சகமும், இந்திய வன உயிரி ஆராய்ச்சி நிலையம் சேர்ந்து இந்த முயற்சியை எடுத்துவருகிறது.
புகைப்படங்கள்
இந்த தேசியப் பூங்காவின் புகைப்படங்கள் கீழே,
வெளி இணைப்புகள்
பகுப்பு:இந்திய தேசியப் பூங்காக்கள் பகுப்பு:இந்தியாவில் உள்ள உலக பாரம்பரியக் களங்கள்
சதாசிவ் பட்டேல்
சதாசிவ் பட்டேல் (Sadashiv Patil), பிறப்பு: அக்டோபர் 10 1933), துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 36 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை 1955 ம் ஆண்டில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1933 பிறப்புகள்
மௌவல்
மௌவல் எனச் சங்ககாலத்தில் வழங்கப்பட்ட மலரை இக்காலத்தில் மரமல்லி (மரமல்லிகை), பன்னீர்ப் பூ எனவும் வழங்குகின்றனர். இது வீட்டில் வளர்க்கப்படும் மரம். இந்த மலரின் அரும்புகள் மகளிரின் பல் வரிசைக்கு உவமையாகக் காட்டப்பட்டுள்ளன. இப்பூ வருடத்திற்கு இரு முறை பூக்கும். மலர்கள் மிகுந்த வாசனையை கொண்டது. இப்பூவைக் கொண்டு மாலைகளும், மலர் அலங்காரங்களும் செய்யப்படுகின்றன.
thumb|மௌவல் அல்லது மரமல்லி
விவரனை
இம்மரம் 18 முதல் 25 மீட்டர் வளரக்கூடியது. 6 முதல் 8 வருடங்களில் மரமாகி 40 வருடங்கள் வரை இருக்கும். பல மண் வகைகளில் வளரக்கூடியவை.
அடிக்குறிப்பு
பகுப்பு:சங்க கால மலர்கள் பகுப்பு:மலர்கள் பகுப்பு:சீனத் தாவரங்கள் பகுப்பு:இந்தியத் தாவரங்கள் பகுப்பு:பாக்கித்தான் தேசியச் சின்னங்கள்
குமரி அனந்தன்
குமரி அனந்தன் (Kumari Ananthan, பிறப்பு: மார்ச் 19, 1933) தமிழ்நாட்டின் மூத்த அரசியல்வாதி, பெருந்தலைவர் காமராசருடன் இணைந்து பணியாற்றிய பெருமை பெற்றவர். முன்னாள் தமிழ்நாடு காங்கிரஸ் கட்சித் தலைவர், முன்னாள் இந்திய மக்களவை உறுப்பினர், முன்னாள் சட்டமன்ற உறுப்பினர், தமிழ் இலக்கியங்களில் புலமை பெற்றவர், இலக்கியப் பேச்சாற்றல் மிக்க தமிழ் இலக்கியவாதி, என்று பன்முகத் திறன் கொண்டவர்.
பிறப்பும் கல்வியும்
குமரி அனந்தன் கன்னியாகுமரி மாவட்டம், குமரிமங்கலம் என்ற அகத்தீச்வரத்தில், சுதந்திரப் போராட்டத் தியாகி அரிகிருச்சுணன் - தங்கம்மாள் தம்பதிக்கு முதல் மகனாக 1933 மார்ச்சு 19 ஆம் தேதியன்று பிறந்தார். இவருடைய இயற் பெயர் அனந்தகிருட்டிணன். குமரிமங்கலம் அனந்தகிருட்டிணன் பின்னாளில் குமரி அனந்தன் ஆனார். தொழில் அதிபர் எச். வசந்தகுமார் இவருடைய தம்பி ஆவார்.
தமிழில் முதுகலை மற்றும் முனைவர் பட்டங்கள் பெற்றார். சிறிது காலம் தமிழாசிரியராக மதுரையில் பணியாற்றினார்.
நாடாளுமன்ற உறுப்பினர்
இவர் 1977 ஆண்டு நடைபெற்ற நாடாளுமன்ற மக்களவை பொதுத் தேர்தல், 1977 தேர்தலில் இந்திய தேசிய காங்கிரசு கட்சியின் சார்பில் நாகர்கோயில் தொகுதியில் போட்டியிட்டு தேர்வு பெற்றார். இதற்கு முன்பு பெருந்தலைவர் காமராசர் போட்டியிட்ட தொகுதி இதுவாகும். இதற்குப் பின்பு 1996 ஆம் ஆண்டு தமிழ்நாடு மாநில காங்கிரஸ் கட்சியின் தலைவராகத் தேர்ந்தெடுக்கப்பட்டார். அடுத்து இரண்டு முறை நாடாளுமன்ற மக்களவை தேர்தலில் போட்டியிட்டு தோல்வி அடைந்தார். 1996 ஆம் ஆண்டு நடைபெற்ற நாடாளுமன்ற மக்களவை பொதுத் தேர்தல், 1996 தேர்தலில் இதே நாகர்கோயில் தொகுதியில் போட்டியிட்டு  தோல்வி அடைந்தார். பின்னர் 1998 ஆண்டு நடைபெற்ற நாடாளுமன்ற மக்களவை பொதுத் தேர்தல், 1998 தேர்தலில் திருச்செந்தூர் தொகுதியில் போட்டியிட்டு தோல்வி அடைந்தார்.
சட்டமன்ற உறுப்பினர்
இவர் ஐந்து முறை தமிழ்நாடு சட்டமன்ற உறுப்பினாராக தேர்ந்தேடுக்கப்பட்டவராவார். மொத்தம் 19 ஆண்டுகள் பணியாற்றியுள்ளார். திருவொற்றியூர் (சட்டமன்றத் தொகுதி) 1980 ஆம் ஆண்டு நடைபெற்ற சட்டமன்றத் தேர்தலில் காந்தி காமராஜ் காங்கிரஸ் கட்சி சார்பில் போட்டியிட்டு தேர்ந்தெடுக்கப்பட்டார். இது போல 1984 ஆம் நடைபெற்ற சட்டமன்றத் தேர்தலில் ராதாபுரம் சட்டமன்றத் தொகுதியிலிருந்து தேர்ந்தெடுக்கப்பட்டார். 1989 மற்றும் 1991 சாத்தான்குளம் சட்டமன்றத் தொகுதிக்கான தேர்தலில் இந்திய தேசிய காங்கிரஸ் கட்சி சார்பில் போட்டியிட்டு தேர்தெடுக்கப்பட்டார்.
1980களில் காந்தி காமராஜ் தேசிய காங்கிரஸ் என்ற கட்சியினை தொடங்கினார். பின்னர் அதனை இந்திய தேசிய காங்கிரசுடன் இணைத்தார். பின்பு காங்கிரஸ் கட்சியிலிருந்து விலகி தொண்டர் காங்கிரஸ் என்ற கட்சியைத் தொடங்கினார். தேசிய காங்கிரஸ் கட்சித் தலைவர்கள், தமிழ்நாடு காங்கிரஸ் கட்சியை அலட்சியம் செய்ததாலேயே இந்த முடிவுக்கு வந்ததாகக் கூறினார். தற்போது மீண்டும் காங்கிரசில் இணைந்தார்.
காங்கிரஸ் தொண்டர்
இவர் காங்கிரஸ் கட்சியில் பல்வேறு பொறுப்புகளை வகித்தாலும், தற்போது காங்கிரஸ் தொண்டராகவே இருந்து தனது கடமையை ஆற்றி வருகிறார். இவருடைய 80 ஆவது பிறந்த நாள் விழா 2012 ஆம் ஆண்டு மார்ச்சு 20 ஆம் நாள்   சென்னை, தேனாம்பேட்டை காமராஜர் அரங்கில் தமிழ்நாடு காங்கிரஸ் குழு சார்பில் கொண்டாடப்பட்டது.
தற்போது குமரிஅனந்தன் காந்தி பேரவை என்ற அமைப்பின் தலைவராக இருந்து வருகிறார். தமிழ்நாடு பனைமரத்தொழிலாளர் வாரியத்தின் தலைவராகவும் பணியாற்றி வந்த இவர். உடல்நலக்குறைவு காரணமாக, தமிழ்நாடு பனைமரத்தொழிலாளர் வாரியத்தின் தலைவர் பதவியை 2011 ஆம் வருடம் மே மாதம் 14 ஆம் தேதி ராஜினாமா செய்தார்.
பாத யாத்திரை
தமிழக தலைவர்களில் நிறைய பாத யாத்திரை சென்றவர் குமரி அனந்தன் ஆவார். இவர் 1967 ஆண்டு முதல் பல பாத யாத்திரைகளை மேற்கொண்டு வருகிறார். கடந்த சூலை மாதம் ஒன்பதாவது முறையாக நான்கு அம்ச கோரிக்கைகளை வலியுறுத்தி திருவல்லிக்கேணி முதல் புதுச்சேரி வரையிலான 180 கி.மீ. தூரம் பாத யாத்திரையை மேற்கொண்டார். அந்த நான்கு அம்ச கோரிக்கைகளிவை:
நதிகள் இணைப்பு
நதிகள் இணைப்பு குறித்த விழிப்புணர்வினை ஏற்படுத்தி வரும் இவர் வலியுறுத்திக் கூறும் கருத்துக்கள். இவை:
எங்கும் தமிழ்
நாடாளுமன்றத்தில் தமிழில் கேள்வி கேட்கும் நிலையை உருவாக்கிய குமரி அனந்தன், தமிழில் தந்தி விண்ணப்பங்கள், காசாணை (மணியார்டர்) வேண்டும் எனப் போராடிப் பெற்றுத் தந்தவர். தமிழில் விமானங்களில் அறிவிப்புகள் வெளியிடவேண்டும் என இவர் வலியுறுத்தி வருகிறார்.
நூல்கள்
கலித்தொகை இன்பம், படித்தேன், கொடுத்தேன், நல்லாட்சி தந்த நாயகன் காமராஜ், குமரி அனந்தனின் தமிழ் அமுது, சிந்தனைப் பண்ணையில் பாரதியார், சிந்தனைப் பண்ணையில் பாரதிதாசன் உள்பட 29 நூல்களின் ஆசிரியர்.
வில்லியம் பார்பர் II
வில்லியம் பார்பர் II (பிறப்பு ஆகத்து 30, 1963) ஒரு சீர்திருத்தத் திருச்சபை குரு, முற்போக்குச் செயற்பாட்டாளர், அறத் திங்கள்களின் ஒருங்கிணைப்பாளர்களில் ஒருவர், என்.ஏ.ஏ.சி.பி யின் நோர்த் கரொலைனாவின் தலைவர், எழுத்தாளர்.
கல்வியும் குடும்பமும்
வில்லியம் பார்பர் அரசியல் அறிவியலில் இளநிலைப் பட்டத்தைப் பெற்றார். இறையில் கல்வியை டியூக் பல்கலைக்கழகத்திலும், பொதுக் கொள்கை மற்றும் பாதிரியார் பொறுப்பு/கவனிப்பில் (pastoral care) முதுநிலை கல்வியை டிரூவ் பல்கலைக்கழகத்திலும் பெற்றார்.
கொள்கைகளும் செயற்பாடுகளும்
பார்பர் ஒரு முக்கிய கிறித்தவ விடுதலை இறையியல் (liberation theology) சிந்தனையாளர், செயற்பாட்டாளர் ஆவார். ஐக்கிய அமெரிக்காவில் பெரும்பாலான கிறித்தவ அமைப்புகள் பழமைவாதக் கட்சியையும் கொள்கைளையும் முன்னிறுத்த, அதற்கு நேர் எதிர்மாறாக முற்போக்கான கொள்கைகளையும் செயற்பாடுகளையும் விடுதலை இறையியல் முன்வைக்கிறது. குறிப்பாக பின்வருவற்றை முன்னிறுத்துகிறார்.
மேற்கோள்கள்
பகுப்பு:அமெரிக்க சமயத் தலைவர்கள் பகுப்பு:1964 பிறப்புகள் பகுப்பு:வாழும் நபர்கள்
மகால் விரைவு தொடருந்து
மதுரை சந்திப்பு முதல் சென்னை எக்மோர் சந்திப்பு வரை இயக்கப்படும் தொடர் வண்டி 22624 என்ற எண்ணிலும் மறு மார்க்கமாக சென்னை எக்மோர் முதல் மதுரை சந்திப்பு வரை இயக்கப்படும் தொடர்ந்து 22623 என்ற எண்ணிலும் வாரம் இருமுறை இயங்கி வருகிறது.
பெயர்க்காரணம்
தமிழ் நாட்டின் மதுரை மாவட்டத்தில் சுற்றுலாத் தலங்களில் ஒன்றான நாயக்கர் கால கட்டிடக்கலைக்கு சான்றாக விளங்கும் நாயக்கர் மகால் வரலாற்று சின்னத்தை பெருமைப்படுத்தும் விதமாக விதமாக இந்த தொடருக்கு மகால் விரைவு தொடருந்து என பெயர் சூட்டப்பட்டுள்ளது.
இழுவை இயந்திரம்
இவ்விரு நிலையங்களுக்கும் இடையே உள்ள இருப்புப்பாதையில்  மின்சார இழுவை வசதி இன்னமும் அமல்படுத்தப் படாத படாத காரணத்தால் பொன்மலை ரயில்வே பணிமனையால் பராமரிக்கப்படும்  WDM 3A என்ற டீசல் இழுவை இயந்திரம் பயன்படுத்தி இந்த தொடர்வண்டி இயக்கப்படுகிறது.
பயணத்திட்டம்
மகால் விரைவு தொடருந்து கீழ்க்கண்ட வழிமுறையில் இயக்கப்பட்டு வருகிறது.
வழித்தடங்கள்
திருவிழா மற்றும் சிறப்புக் காரணங்களால் சில நேரங்களில் மேல்மருவத்தூர் நிலையத்திலும் நிறுத்தப்படுவது உண்டு.
பயணப் பெட்டிகளின் வடிவமைப்பு
EN—SLR—UR—UR—S8—S7—S6—S5—S4—S3—S2—S1—B2—B1—HA1—UR—UR—SLR
பயணிகளின் எண்ணிக்கை, விழாக்காலங்கள் போன்றவைகளைப் பொறுத்து ரெயில்வே நிர்வாகத்துறையினர் பெட்டிகளின் எண்ணிக்கை மற்றும் நிறுத்தங்கள் போன்றவற்றை அவ்வப்போது மாற்றம் செய்து அறிவிப்பார்கள்.
வண்டி எண் 22623
இந்த மகால் விரைவு தொடருந்து வண்டியானது சென்னை எக்மோர் தொடர்வண்டி நிலையத்திலிருந்து ஒவ்வொரு வாரமும் ஞாயிற்றுக்கிழமை மற்றும வெள்ளிக்கிழமை என வாரம் இரு முறை இரவு 11.50 மணிக்கு இயக்கப்பட்டு செங்கல்பட்டு சந்திப்பு, விழுப்புரம் சந்திப்பு, திருப்பாதிரிப்புலியூர், சிதம்பரம், மயிலாடுதுறை,கும்பகோணம், தஞ்சாவூர் சந்திப்பு,திருச்சிராப்பள்ளி சந்திப்பு, திண்டுக்கல் சந்திப்பு என ஒன்பது நிறுத்தங்களை மணிக்கு 55 கிலோ மீட்டர் வேகத்தில் இயக்கப்பட்டு 10 மணி 10 நிமிடங்களில்  மதுரை தொடருந்து நிலையத்தை மறுநாள் காலை 10:00 மணிக்கு சென்றடைகிறது. இதன் மொத்த பயண தூரம் 561 கிலோ மீட்டர் ஆகும். இந்த தொடருந்திற்கு 120 நாட்களுக்கு முன்பாகவே முன்பதிவு செய்யும்  வசதி தெற்கு ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
வண்டி எண் 22624
மறுமார்க்கமாக இந்த 22624 என்ற எண்ணைக் கொண்ட தொடருந்து வண்டியானது மதுரை தொடருந்து நிலையத்திலிருந்து ஒவ்வொரு வாரமும் வியாழக்கிழமை மற்றும் சனிக்கிழமை என வாரம் இரு முறை இரவு 09.05 மணிக்கு இயக்கப்பட்டு  ஒன்பது நிறுத்தங்களில் மணிக்கு 55 கிலோ மீட்டர் வேகத்தில் இயக்கப்பட்டு 10 மணி 10 நிமிடங்களில்  சென்னை எக்மோர்  தொடருந்து நிலையத்தை மாலை 07.15 மணிக்கு சென்றடைகிறது. இதன் மொத்த பயண தூரம் 463 கிலோ மீட்டர் ஆகும். இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்மேற்கு ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
மேற்கோள்கள்
பகுப்பு:தமிழகத்தில் தொடருந்து போக்குவரத்து
ராயரெகுநாதபுரம் பிடாரி உய்யவந்தார் கோயில்
ராயரெகுநாதபுரம் பிடாரி உய்யவந்தார் கோயில் தமிழ்நாட்டில் புதுக்கோட்டை மாவட்டம், ராயரெகுநாதபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்